ยี่ห้อ ลุงตู่ ต่อรองยาก
ไม้ล้มอย่าข้าม คนล้มอย่าซ้ำ,กับปรากฏการณ์ สึนามิ เลือกตั้งถล่มพรรคประชาธิปัตย์ โดนกวาดระเนระนาด กรุงเทพฯสูญพันธุ์ ฐานที่มั่นปักษ์ใต้โดนเจาะพรุน กลายเป็นพรรคต่ำร้อย แต้มน้อยสุดในประวัติศาสตร์พรรครอบ 40 กว่าปี,เดอะมาร์ค นายอภิสิทธิ์ เวชชาชีวะ หนีความรับผิดชอบไม่พ้น ต้องประกาศไขก๊อกแม่ทัพ,ตามสภาพการณ์ธรรมชาติ เด็กรุ่นใหม่เจน Z นิวโหวตเตอร์ 7 ล้านเสียงไม่รู้จักนักการเมืองรุ่นเก่า ยังไงก็ต้องเลือกคนรุ่นเดียวกัน จูนอารมณ์กันได้มากกว่า,เข้าจังหวะนายธนาธร จึงรุ่งเรืองกิจ บอสใหญ่ค่ายอนาคตใหม่ โคตรเซียนการตลาดเหลี่ยม ทักษิณ,ตีกินเลือกตั้งยุคโซเชียลมีเดีย เจนอัลฟา ใช้นิ้วขับเคลื่อนโลก,แต่ทั้งหมดทั้งปวง ตามตัวเลขคะแนนดิบของพรรคพลังประชารัฐกว่า 8 ล้านเสียง มาอันดับหนึ่ง สะท้อนถึงมติมหาชนคนไทยทั้งประเทศ โดยเฉพาะเจน X คนวัยทำงานและเจน baby boom ผู้อาวุโส ต่างช่วยกันออกมาเทคะแนนให้ พล.อ.ประยุทธ์ จันทร์โอชา นายกฯ หัวหน้า คสช.,ตั้งใจเลือกความสงบจบที่ ลุงตู่,ต้องการให้บ้านเมืองเดินหน้า วัดจากรอบ 5 ปีที่ผ่านมาชั่วดีถี่ห่าง บวกลบคูณหารแล้ว มันเป็นอะไรที่สัมผัสจับต้องได้กับผลงานที่รัฐบาล พล.อ.ประยุทธ์ ทำให้ประเทศชาติสงบ การพัฒนาการทางเศรษฐกิจรุดหน้า เทียบกับการต้องไปเสี่ยงกับการเปลี่ยนแปลงการเมือง,วนซ้ำวิกฤติ มันเป็นอะไรที่คิดง่าย,ชัยชนะของพรรคพลังประชารัฐที่ออกมาถล่มทลายเหนือการคาดหมาย แบบที่ครองแชมป์ในกรุงเทพฯ เจาะภาคใต้ ตีฐานอีสาน กวาดที่นั่งภาคเหนือ,คะแนนนิยมไหลมาแบบธรรมชาติครอบคลุมทั่วประเทศ,ปฏิเสธไม่ได้ มันยกระดับความชอบธรรม เพิ่มโอกาสจากกติการัฐธรรมนูญที่เอื้อให้อดีตผู้นำทหาร คสช. ตีตั๋วต่อนายกฯแบบสง่างามตามกติกาประชาธิปไตย,ท่ามกลางกระแสความหวั่นอกหวั่นใจ อาการผวา เดดล็อก,จากตัวเลขผลการเลือกตั้งที่ออกมาก้ำกึ่งสูสีระหว่างฝ่ายหนุน ลุงตู่ กับพวกแท็กทีม,ไม่สังฆกรรม พล.อ.ประยุทธ์ ทิ้งกันไม่ขาด อาจเกิดปัญหาการวัดพลังเสียงในสภาผู้แทนราษฎร,แต่พวกเซียนเขี้ยวการเมืองมองขาด นั่นไม่ใช่ปัญหาใหญ่แต่อย่างใด,สถานการณ์แบบนี้มีมาตั้งแต่ยุค ป๋าเปรม พล.อ.เปรม ติณสูลานนท์ เป็นนายกฯ หรือสมัยของรัฐบาลพรรคประชาธิปัตย์ทั้งยุคของนายชวน หลีกภัย เป็นนายกฯ และนายอภิสิทธิ์ เป็นผู้นำที่เสียงปริ่มน้ำ,แบบที่ ส.ส.ปวดขี้ปวดเยี่ยว ห้ามลุกเข้าห้องน้ำ ก็ผ่านมาได้,เหนืออื่นใด ตัวเลข ณ เวลานี้ ยังไม่นิ่งแต่อย่างใด เพราะตามปฏิทินการประกาศรับรองผล ส.ส.อย่างเป็นทางการมีเวลาอีก 60 วัน จะไปรู้กันชัดตอนต้นเดือนพฤษภาคม ระหว่างนี้ยังมีปรากฏการณ์ใบเหลือง ใบแดง กกต.จากการร้องเรียนทุจริตเลือกตั้ง,จุดพลิกผัน ตัวเลขแกว่งอีก 10-20 ที่นั่งเป็นอย่างน้อย,แต่ที่ลุยไปก่อนล่วงหน้าตามธรรมชาติการเลือกตั้งก็คือการเจรจาฟอร์มรัฐบาล ที่นายวิษณุ เครืองาม รองนายกฯ แบไต๋เป็นนัย ขยับกันแล้วตั้งแต่ปิดหีบเลือกตั้ง,ตามสูตรที่แทงหวยล่วงหน้า ไฮโลเปิดถ้วยแทงรัฐบาลผสม,ล็อกได้ พรรคพลังประชารัฐ พรรคประชาธิปัตย์ พรรคภูมิใจไทย พรรคชาติไทยพัฒนา พรรคชาติพัฒนา พรรครวมพลังประชาชาติไทย บวกกับเก็บเบี้ยใต้ถุนร้านพรรคเล็กพรรคน้อย,แถมมี งูเห่า รอให้ไล่ต้อนช้อนเสียงแน่นอนในสถานการณ์แบบนี้,เรื่องของเรื่อง จุดที่ซีเรียสๆจริงของ นายกฯลุงตู่ และทีมจัดรัฐบาลน่าจะอยู่ที่การแบ่งโควตา จัดสรรปันส่วนเก้าอี้รัฐมนตรี แบ่งกระทรวงให้พรรคร่วมรัฐบาล,ในสถานการณ์ที่ตัวแปรอย่าง ภูมิใจไทย กับ ประชาธิปัตย์ ถือไพ่ต่อรอง,แต่สำคัญเหนืออื่นใด ในจังหวะเลือกตั้งเปลี่ยนผ่าน ตามปรากฏการณ์ประชาชนแห่ออกมาไล่น้ำเน่าการเมืองเก่า รัฐบาลเลือกตั้งชุดแรกของการเปลี่ยนผ่านต้อง หล่อ หน่อย,ต้องคำนึงถึงภาพการยอมรับ โดยเฉพาะ ปลอดเชื้อ คอร์รัปชัน,นั่นหมายถึงต้องคุมเกมกันให้ดี ทั้งในทีมพลังประชารัฐที่ประกาศจองกระทรวงล่วงหน้าตอนหาเสียง,หรือกรณีพรรคภูมิใจไทยที่แว่วๆว่าจองกระทรวงคมนาคมตั้งแต่หัววัน นั่นก็จะเกิดภาพ conflict of interest ผลประโยชน์ทับซ้อนกับธุรกิจยักษ์ก่อสร้างซิโน-ไทยฯ ของนายอนุทิน ชาญวีรกูล หัวหน้าพรรค นัวเนียเมกะโปรเจกต์หลายแสนล้าน,ตามสถานการณ์ที่สังคมไทยให้ความสำคัญ กับประกาศสำนักพระราชวังที่อัญเชิญพระบรมราโชวาทของ ร.9 ส่งเสริมคนดีปกครองบ้านเมือง,ไม่ใช่แค่ลงคะแนนเลือกตั้ง แต่ยังหมายรวมถึงการจัดตั้งรัฐบาลบริหาร,เชื่อเถอะ ลุงตู่ ไม่ยอมเสี่ยงท้ากระแสแค่แลกกับเสียงหนุนแน่.,ทีมข่าวการเมือง
กับปรากฏการณ์ สึนามิ เลือกตั้งถล่มพรรคประชาธิปัตย์ โดนกวาดระเนระนาด กรุงเทพฯสูญพันธุ์ ฐานที่มั่นปักษ์ใต้โดนเจาะพรุน กลายเป็นพรรคต่ำร้อย แต้มน้อยสุดในประวัติศาสตร์พรรครอบ 40 กว่าปี
เลือกตั้ง62,วิเคราะห์เลือกตั้ง,ประยุทธ์ จันทร์โอชา,นายกรัฐมนตรี,วิเคราะห์การเมือง,ทีมข่าวการเมือง,เลือกตั้ง